**CHASING DREAMS WITHIN (REVISED)**

By: Neema Estores

Si Kristine, 24 years old, ay isang competent Physical Therapist (PT) na 3 taon nang volunteer sa isang ospital. Nag-aalala ang Nanay niya na nasasayang ang panahon niya sa pagvovolunteer kaya nais na nitong humingi ng tulong sa kakilala para makapasok si Kristine sa ibang ospital pero tumanggi si Kristine. Gusto niyang magkatrabaho dahil sa kakayanan niya at hindi dahil may backer siya.

Isang PT staff sa ospital ang mag-aabroad na kaya sinabihan niya si Kristine na mag-apply. Nag-apply si Kristine at inaasahan ng lahat na siya ang matatanggap dahil bukod sa maganda ang performance niya ay maayos din ang relasyon niya sa mga doctor, PT staffs, mga interns, at mga patient niya. Matapos ang ilang interviews, napag-alaman ni Kristine na isang newly graduate ang natanggap sa kadahilanang graduate iyon sa affliated school ng ospital.

Nagdecide si Kristine na umalis sa ospital at nagfocus nalang sa paghohomecare service. Sumusubok ding mag-apply si Kristine sa ibang ospital pero volunteer posisyon lang ang meron. Nag-aapply rin siya pa-abroad pero kung hindi siya pumapasa ay biglang nagkakaproblema sa mga bansang inapplyan niya.

Isang araw matapos magtreat sa pasyente, naisipan ni Kristine na tumambay muna sa isang park para makapag isip-isip. Dito ay makakausap niya si Gino, 27 years old, isang masahista. Napagkwentuhan nila ang tungkol sa kani-kanilang mga trabaho. Bago maghiwalay, tiningnan ni Gino ang kamay ni Kristine at minasahe ito.

Kinabukasan pagkatapos magpasyente ay pumunta si Kristine sa park at nagkita ulit sila ni Gino. Nagkakwentuhan sila tungkol sa mga pangarap nila pero hindi tulad ni Gino na sigurado sa mga plano niya, si Kristine ay nag-aalangan na. Laging nangungana si Kristine sa lahat ng ginagawa niya pero ngayon ay sunod-sunod ang pagkabigo niya, pinagdududahan na niya ang kakayahan niya. Ikukuwento ni Gino na 1 taon na siyang nag-aapply pa-abroad at hanggang ngayon ay hindi parin nakakaalis. Niyaya ni Gino si Kristine na sumama sa kanya na magpunta sa mga agency para mag-apply.

Dala-dala ang mga resumes at iba pang mga dokumento, magkasamang tutungo sina Kristine at Gino sa mga agency sa Malate area. Papasahan lahat ng puwedeng pasahan, sasagot sa mga forms at sasabihang tatawagan na lang sila kapag may hiring na.

Habang kumakain sa karinderya nagkuwento si Gino kung bakit siya naging masahista at kung bakit nagpupursige siyang makapag-abroad. Tahimik lang na nakikinig si Kristine sa kanya, kung magreact man maikli lang. Tinanong ni Gino kung bakit nagPT si Kristine at sinabi niyang iyon ang gusto ng Nanay niya. Tinanong siya ni Gino kung iyon din ba ang gusto niya at ngumiti lang si Kristine.

Pag uwi ng bahay, pinag-iisipan parin ni Kristine ang usapan nila ni Gino. Mapapaisip siya kung gusto niya rin ba ang pagiging PT. Sa pag-iisip ay babalikan ni Kristine ang mga pangarap niya noong bata pa siya, yung mga hilig niyang gawin, yung gusto niya maging noon bata pa siya. Makikita niya ang regalong camera ng Tatay niya.

Sa muling pagkikita ni Kristine at Gino sa park, ibinahagi niya ang kagustuhan niyang magtravel at maging photographer tulad ng Tatay niya. Inencourage siya ni Gino na gawin iyon pero umiling si Kristine. Masasaktan ang Nanay niya dahil maaalala ang ginawang pang-iiwan sa kanila ng Tatay niya.

Pagkalipas ng ilang araw, nagkitang muli si Kristine at Gino sa park. Pinakita ni Gino ang isang announcement tungkol sa isang photo contest at hinumok na sumali si Kristine.

Sinamahan ni Gino si Kristine sa araw ng photo contest. At nakuha ni Kristine ang 3rd prize. May lalaking lumapit kay Kristine at inalok siyang maging photographer ng events team nila pero tumanggi siya. Nanghihinayang si Kristine sa ilang taong pag-aaral at experience niya bilang PT. At hindi rin siya confident sa talento niya sa pagkuha ng litrato. Binigay ng lalaki ang number niya para kung sakaling magbago ang isip ni Kristine at kinuha rin nito ang number ni Kristine.

Bagamat nag-aalangan, ibinilita ni Kristine ang nangyari sa Nanay niya. Ipapahayag ng Nanay na masaya siya para sa anak dahil maliban sa mga pasyente niya ay may iba siyang pinagkakaabalahan. Pero ipapaalala rin niya na sana huwag siyang mawalan ng oras sa paghahanap ng trabaho.

After ilang araw, tinawagan ng lalaki si Kristine at inimbita siya na makipag meeting kasama ang iba pang ka-trabaho sa events.

Habang nasa restaurant, nilatag ng events team ang magiging trabaho ni Kristine at ang kikitain niya. Sinabihan sila ni Kristine na pag-iisipan muna niya kung tatanggapin niya ang trabaho.

Ipapaalam ni Kristine sa Nanay niya ang job offer sa kanya ng events team at ang kagustuhan niyang tanggapin ito. Hindi pumayag ang Nanay dahil hindi stable na trabaho iyon. Ilalabas ni Kristine ang tunay na saloobin sa Nanay, na simula noong iwan sila ng Tatay, para matuwa ang Nanay ay sinunod niya lahat ng gusto nito. Kaya kahit gaano siya kagaling, kahit anong apply niya ay hindi siya natatanggap ay baka dahil hindi iyon ang nilalaman ng puso niya. Hindi parin sasang-ayon ang Nanay at pinaalala kay Kristine ang hirap na pinagdaan nila noong iwan sila, mga panahong nagpalipat-lipat sila ng bahay, mga panahong hirap sa paghahanap ng trabaho ang Nanay para lang mabuhay silang dalawa.

Makalipas ang ilang araw, nalaman ni Kristine na pupunta siya ng Kuwait. Nalaman ng pinsan ni Kristine na nangangailangan ng PT kung saan siya nagtatrabaho niya kaya sinabihan niya ang Nanay nito, agad namang pinadala roon ang mga dokumento ni Kristine. Magkaklase noong highschool ang pinsan niya at head ng PT department doon kaya madaling naproseso ang papeles ni Kristine. May visa na siya at kailangan nalang niyang magpamedical at kung walang maging problema ay makakaalis din ito kaagad.

Makalipas ang ilang linggo, muling nagtagpo sa park si Kristine at Gino. Sinabi ni Kristine na iyon na ang huling pagkikita nila dahil mag-aabaroad na siya. Bago magkahiwalay binigay ni Gino kay Kristine ang isang pendant, kapag nalungkot o napanghinaan daw ng loob si Kristine ay hawakan niya lang iyon para maalala niya na may isa siyang kaibigan na laging naghahangad ng kabutihan niya.

Habang nasa Kuwait, maliban sa pagiging PT ay sumasideline rin siya sa pagiging photographer sa mga kasalan o binyag ng mga Pinoy roon. Sumali rin siya sa photo contest ng isang travel magazine roon at nanalo siya ng 1st place. Dahil doon ay naging part-time photographer siya ng nasabing magazine.

Umuwi si Kristine sa Pilipinas pagkatapos ng 2 taong kontrata niya. Sinabi niya sa Nanay na hindi na siya muling babalik sa roon dahil isang full-time photographer na siya ng travel magazine at maglalakbay-lakbay siya sa ibang bansa. Inassure ni Kristine sa Nanay niya na hindi siya magiging tulad ng Tatay niya at wala naman nang dapat alalahanin ang Nanay dahil fully paid na ang bahay nila.

Nagpunta si Kristine sa Thailand para magshoot. Habang nagpapahinga si Kristine sa park, nakapikit ang mga mata, biglang may humawak sa kamay niya at minasahe ito. Laking gulat ni Kristine nang makita si Gino, isa na siyang masahista sa Thailand. Nagkumustahan ang dalawa at nagkuwentuhan sa mga nangyari sa kanila sa mga taong hindi sila nagkita. Matatanong ni Gino kung may ibang plano pa ba si Kristine ngayong natupad na niya ang gusto niya, sumagot si Kristine na handa na siyang umibig.