**CHASING DREAMS WITHIN**

***Full-length Film***

By: Neema Estores

**MAIN CHARACTERS:**

Kristine – 24 years old, isang Physical Therapist (PT) na 3 taon nang volunteer. Magaling sa lahat ng ginagawa niya. Walang social life, bahay-trabaho lang ang routine. Sinakripsyo ang pangarap para maging masaya ang Nanay.

Gino – 27 years old, isang masahista. Panganay sa tatlong magkakapatid, ulila na. Subsob sa trabaho pero may social life pa rin. Sinakripisyo ang pangarap para masuportahan ang mga kapatid.

**SUPPORTING CHARACTERS:**

Nanay – 57 years old, high school teacher. Takot na hindi magkaroon ng stable na career si Kristine dahil baka maranasan ulit nila ang maranasang hirap noong naghiwalay sila ng Tatay ni Kristine.

Geneva – sumunod kay Gino. 2nd year college student. Takot na pati si Gino malawa sa kanila.

Ginnie – bunsong kapatid ni Gino. Senior high school.

**LOGLINE:** Ang kwento ay tungkol kay Kristine na nagsimula nang magduda sa kakayahan niya dahil sa sunod-sunod ang pagkabigo. Sa pamamagitan ni Gino madi-discover ni Kristine ang tunay niyang pangarap. Pero hindi gaano kadali abutin iyon, hanggang saan at ano ang mga gagawin ni Kristine para maabot ang pangarap niya?

**STORYLINE:**

Inaashan ni Kristine na mareregular na siya sa ospital kung saan siya nagvovovlunteer pero mas pinili ng ospital na i-hire ang isang newly licensed PT dahil graduate ito sa affliated school ng ospital. Umalis ng ospital si Kristine at nagfocus muna sa pagho-homecare service. At nag-apply rin siya sa mga ospital locally and abroad pero lagi siyang nabibigo.

Naisipin ni Kristine na tumambay sa park pagkatapos magtreat sa pasyente niya para makapag-isip. Dito ay makikilala niya si Gino. Magkakakwentuhan sila at ibibigay ni Gino number niya kay Kristine para mai-refer siya sa mga patient ni Kristine na gustong magpamasahe. Hihingin ni Gino ang number ni Kristine pero hindi niya ito binigay.

Isang araw, habang nagtitreat si Kristine, tinanong siya ng anak ng patient niya kung may kilala siyang masahista at binigay niya ang number ni Gino.

Sumunod na linggo, noong magsisimula nang magtreat si Kristine nagulat siya ng dumating si Gino sa bahay ng pasyente niya. Naka schedule ito na magmasahe sa anak ng patient niya. Noong binayaran na sila nakita ni Gino ang laki ng pagkakaiba ng bayad sa kanila.

Nagkayayaan sina Kristine at Gino na magpunta sa park pagkatapos ng home service nila. Tinanong ni Gino kung ganoon ba talaga ang binabayad kay Kristine at biniro siya na ang unfair ng buhay dahil parehong isang oras sila nagtrabaho pero mas malaki ang natatanggap ni Kristine. Pabiro siyang sasagutin ni Kristine na hindi madaling pag-aralan lahat ng muscles ng katawan kaya malaki bayad sa kanya.

Nagkakwentuhan sila tungkol sa mga pangarap nila pero hindi tulad ni Gino na sigurado sa mga plano niya, si Kristine ay nag-aalangan na. Niyaya siya ni Gino na sumama na magpunta sa mga agency para mag-apply.

Dala-dala ang mga resumes at iba pang mga dokumento, magkasamang tutungo sina Kristine at Gino sa mga agency sa Malate area. Papasahan lahat ng puwedeng pasahan, sasagot sa mga forms at sasabihang tatawagan na lang sila kapag may hiring na.

Biglang umulan ng malakas kaya niyaya muna ni Gino si Kristine sa kanila para magpatila ng ulan. Makikilala ni Kristine ang mga kapatid ni Gino. Makikita ni Krisitne kung gaano ka-supportive si Gino sa mga kapatid niya.

Tinanong ni Gino kung bakit nagPT si Kristine at sinabi niyang iyon ang gusto ng Nanay niya. Tinanong siya ni Gino kung iyon din ba ang gusto niya at ngumiti lang si Kristine. Makukwento ni Gino na hindi niya gusto ang trabaho niya pero wala siyang choice at kahit ganoon ay masaya naman siya.

Pag uwi ng bahay, babalikan ni Kristine ang mga pangarap niya noong bata pa siya, yung mga hilig niyang gawin, yung gusto niya maging noon bata pa siya. Makikita niya ang regalong camera ng Tatay niya.

Sa muling pagkikita ni Kristine at Gino, ibinahagi niya ang kagustuhan niyang magtravel at maging photographer tulad ng Tatay niya. Inencourage siya ni Gino na gawin iyon pero umiling si Kristine dahil masasaktan ang Nanay niya.

Sa muling pagkikita nila, pinakita ni Gino ang isang announcement tungkol sa isang photo contest at hinumok na sumali si Kristine.

Sinamahan ni Gino si Kristine sa araw ng photo contest. At nakuha ni Kristine ang 3rd prize, magkakayakapan ang dalawa noong tinawag ang pangalan ni Kristine. May events organizer na lumapit kay Kristine at inalok siyang maging photographer ng events team nila pero tumanggi siya. Binigay ng organizer ang number niya kung sakaling magbago ang isip ni Kristine at kinuha rin nito ang number ni Kristine.

Bilang celebration, nagpunta sina Gino at Kristine sa park at nag-ikot ikot. Bumili si Kristine ng pasalubong sa Nanay niya at para sa mga kapatid ni Gino. Bumili si Gino ng necklace sa bangketa bilang regalo sa pagkapanalo ni Kristine pero hindi niya ito binigay.

Ibinilita ni Kristine ang nangyari sa Nanay niya. Masaya siya para sa anak pero ipapaalala rin niya na sana huwag siyang mawalan ng oras sa paghahanap ng trabaho.

Samantala, sa bahay ni Gino, nagtatampo si Geneva dahil madalas na nagkikita si Gino at Kristine, baka makalimutan na sila at iwan din balang araw. Sinigurado ni Gino na hindi mangyayari iyon.

After ilang araw, tinawagan ng organizer si Kristine at inimbita siya na makipag meeting kasama ang iba pang ka-trabaho sa events. Nilatag nila ang magiging trabaho ni Kristine at ang kikitain niya. Sinabihan sila ni Kristine na pag-iisipan muna niya kung tatanggapin niya ang trabaho.

Pinaalam ni Kristine kay Gino ang offer sa kanya at ang pag-aalala niya sa pag tanggap dito. Feeling niya magiging masama siyang anak kapag sisunod niya ang gusto niya at tinanong si Gino kung may balak pa ba siya na abutin ang dati niyang pangarap. Umiiling si Gino dahil ang pangarap niya ngayon ay maabot ng mga kapatid niya ang mga pangarap nila.

Bago maghiwalay pinaalala ni Gino na kung pipili si Kristine ay piliin iyong tunay na makakapasiya sa kanya at iyong hindi niya pagsisisihan.

Ipapaalam ni Kristine sa Nanay niya ang job offer sa kanya ng events team at ang kagustuhan niyang tanggapin ito. Hindi pumayag ang Nanay at ilalabas ni Kristine ang tunay na saloobin sa Nanay.

Makalipas ang ilang araw, nalaman ni Kristine na pupunta siya ng Kuwait para magtrabaho ng dalawang taon.

Sa muling pagtatagpo nina Kristine at Gino, sasabihin ni Kristine na iyon na ang huling pagkikita nila dahil mag-aabaroad na siya. Ginawan ng messenger account si Kristine para kahit magkalayo ay magkaka-usap pa rin sila.

Bago magkahiwalay binigay ni Gino kay Kristine ang necklace. Sasabihin din niya na may bagong siya pangarap, noong tinanong siya ni Kristine kung ano iyon, sinagot niya ito na hihintayin niya si Kristine.

Habang nasa Kuwait, maliban sa pagiging PT ay sumasideline rin siya sa pagiging photographer sa mga kasalan o binyag ng mga Pinoy roon. Nanalo siya ng 1st place sa isang photo contest at naging part-time photographer siya ng isang travel magazine.

Pagkatapos ng 2 taong kontrata niya, sinabi niya sa Nanay na hindi na siya muling babalik ng Kuwait dahil isa na siyang full-time photographer ng travel magazine at maglalakbay siya sa ibang bansa. Inassure ni Kristine na hindi siya magiging tulad ng Tatay niya at fully paid na rin ang bahay nila.

Nagpunta si Kristine sa Thailand para magshoot. Habang nagpapahinga si Kristine sa park, nakapikit ang mga mata, biglang may humawak sa kamay niya at minasahe ito. Laking gulat ni Kristine nang makita si Gino.

Mamamasyal sila at matatanong ni Kristine kung ano nang pangarap ngayon ni Gino, ngingti siya at sasabihing naghihintay pa rin siya. Tatanungin ni Gino kung may ibang plano pa si Kristine ngayong natupad na niya ang gusto niya, sumagot si Kristine na handa na siyang umibig.