***Amor Sui***ni Euclid Reign

Isang kilalang painter at sculptor si Amor na nagdadaos ng kanyang exhibit na may title na “Amor Sui”. Habang nagbibigay s’ya ng speech tungkol sa kanyang collection about self, love, appreciation, and beauty, naalala nya ang kanyang buhay bago n’ya nakamit ang rurok ng tagumpay..

Simula bata, nakakausap nya na ang inner self nya – si Zoey. Feeling nya superpower nya ito dahil alam nya lagi ang truth sa mga taong nakakasalamuha nya. Laging andyan si Zoey para sabihin sa kanya. Para na nya itong naging bestfriend.

Noong 6 yrs old sya, nalaman nyang may ibang babae ang papa nya. Sinabi nya ito sa nanay nya at simula noon, nasira na ang pamilya nya at nangako syang hindi na sasabihin sa iba ang sinasabi ni Zoey sa kanya. Never na rin nya kinausap si Zoey hanggang sa nakalimutan na nya ito.

College na sya at kumukuha ng Nursing dahil sabi ng nanay nya. Di rin naman nya alam ang gusto nya kaya pinili na lang nya ito. Simula nung iniwan sila ng papa nya, lagi na syang andyan para sa mommy nya. Naging dependent ang mommy nya sa kanya. Ayaw nya ito madisappoint kaya nag-aral syang mabuti at naging mabait na tao. Never nagkaproblema ang mommy nya sa kanya pero parang hindi sya masaya at parang wala syang gusto sa buhay.

3rd year na sya nung may nakilala syang “Zoey”. Naging bestfriend nya ito at hindi siya aware na pareho ang Zoey na kilala nya noon, sa Zoey na kasama nya ngayon. Natry nya ang mga bagay na never nya natry noon. Lagi silang magkasama. Nalaman nyang gusto nya maging artist. Magaling naman na syang magdrawing at bumuo ng kung anu-ano kahit noong bata pa lamang. Nagiging masaya na sya. Iba ang ligaya na dulot ni Zoey. Hindi n’ya pa ito naranasan noon. Nakipagbreak sya sa boyfriend nya na matagal na pala syang niloloko. Pero naapektuhan nito ang relationship nila ng mommy nya. Nag-away sila dahil nagbago raw sya.

Nagreconcile sila ng mommy nya dahil ayaw nya mawala ito sa kanya. Bumalik sya sa dati. Nagpatuloy sa nursing. Binalikan ang boyfriend nya. Gaya ng dati. Pero alam nya na hindi na ito ang buhay na kaniyang gusto.

Palagi pa rin nya nakikita si Zoey pero hindi na lang nya ito pinapansin. Grumaduate sya at naging nurse. Break na sila ng kanyang boyfriend. Hindi na nya nakikita si Zoey pero lagi nya itong iniisip.

May nagkagusto sa kanya, si Eric, na willing gawin lahat para sa kanya. Sinubukan nya i-entertain si Eric, at naging okay for a year. Anniversary nila at may surprise si Eric, narealize niya na hindi nya deserve si Eric. Umuwi sya at nagbreakdown dahil nagflashback sa kanya lahat ng memories nila ni Zoey noong bata sya at narealize nya na iisa ang Zoey na kilala nya noon at ngayon.

Kinaumagahan, umalis sya at hinanap si Zoey. Kung saan-saan sya naghanap, pero hindi nya ito mahanap kaya umuwi sya. Nandoon si Zoey sa kanyang kama. “Kailan mo ba ako pipiliin?” They made love. Pagkagising, wala na si Zoey, pero feeling nya buo na sya.

Pagkatapos ng speech nya sa opening ng exhibit. Nagribbon cutting at unti-unti na pumasok ang mga tao sa gallery at tiningnan ang kaniyang mga artworks na puro gawa sa salamin. May makikita siyang bata na nakatitig sa reflection ng sarili sa isa sa mga gawa niya, lalapitan nya ito at tatanungin, “Alam mo ba kung alin ang pinakamaganda at pinakamahalagang obra rito?”. “Tingnan mong mabuti." at ituturo nya sa bata ang reflection nito.