**SANGANDAAN (CROSSROAD)**

**ni JM Montejo, Batch 25, August 14, 2020**

**Logline:** Kwento ito ng isang middle-aged man na may unfulfilled life. Tumanda at namuhay na para sa iba. Naghahanap ng kalinga, ng sense of belongingness. Piniling mamuhay ayon sa expectations ng mga magulang at sinunod ang dikta ng lipunan pero parating iniiwan. Gugustuhin nyang bumalik sa Quiapo\*, nagbabakasakaling mahanap ang sarili.

**Synopsis:**

Bata pa lang ay hilig na ni Aries ang magsulat at arts. Sa high school siya parati ang pinaparangalan, kasali sa halos lahat ng literary contests. Pero tutol dito ang kanyang ina, para sa kanya, walang nararating sa buhay karamihan ang mga manunulat.

Naging close siya kay Mr. Edwin Magat, teacher-mentor nya. Dahil sa eskandalo napilitang magresign ito. Sa sobrang kahihiyan, tumigil si Aries sa pagsusulat, baka tama nga ang mga magulang nya, walang magandang maidudulot kung puro titik lang ang aatupagin niya.

Dahil sa guilt, hindi nya pinursue ang kanyang pangarap. Pinangako sa sarili na susundin na ang mga kagustuhan ng kanyang mga magulang. Accountancy ang kinuhang kurso sa FEU.

Mabigat man sa kalooban ay natapos niya ang kursong pinili ng kanyang mga magulang at di naglaon ay nakahanap ng magandang trabaho sa Makati.

Taong 1977, Manila.

Sa edad na 35, masasabi na narating na ni Aries ang rurok ng tagumpay. Sa tatlong magkakapatid, siya ang maituturing na successful. Para sa karamihan, nasa kanya na ang lahat – Nasa upper middle class ang buhay, career-oriented at goal-driven, gwapo, matipuno ang pangangatawan at single.

Magsisimula ang kwento sa araw ng libing ni Mrs. Galvez, ina ni Aries. Namatay sa cardiac arrest.

Pag uusapan ng mga magkakapatid ang mga pagbabago sa kanilang buhay at dahil si Aries ang single sa kanya titira ang ama. Nangako ang kaniyang mga kapatid na regular na dadalawin ang ama.

Para maibsan ang pangungulila sa ina, pipilitin ni Aries na maging busy sa trabaho habang tinataguyod nito ang buhay kasama ang amang maysakit.

Sa pinagtratrabahuan ay makikilala nya si Chris. Magiging close siya dito at unti-unti ay manunumbalik ang sigla sa buhay. Out si Aries, di kaila sa lahat na isa syang bakla, pero di tulad ng kaibigan nyang si Emil na effeminate, loud at bukas ang buhay sa lahat, si Aries ay reserved, tahimik at galing sa conservative na pamilya. Si Emil, ang bubuhay sa mga pangarap na di nagagawa ni Aries.

Sa paglipas ng panahon si Chris ang magiging sandigan ni Aries. Magkakaroon sila ng romantic involvement pero malalaman ito ng fiancée ni Chris, si Aubrey. Maghihiwalay sila kasi straight si Chris at engaged na sila ni Aubrey.

Aware ang pamilya ni Aries sa sexual preference niya subalit di napag uusapan kung acceptable ang makipagrelasyon siya sa kapwa lalaki. Para sa pamilya, tolerable ang maging bakla, taboo ang baklang magpakabakla.

Sa isang art exhibit, ipapakilala ni Emil si Henry, isang UP education student, kay Aries. Tulad niya, mahilig din ang binata sa arts, gusto maging guro para maishare ang talent sa iba. Sa maikling panahon ay napamahal si Aries sa binata, sinusuportahan nito ang pag-aaral at pangarap nito, na di sinang-ayunan ng pamilya niya lalong lalo na ng kanyang nakatatandang kapatid na si Lorenzo.

Makalipas ang ilang buwan matapos ang graduation ni Henry, di na ito nagpakita sa kanya. Basta nalang ito naglaho.

Lumipas ang ilang taon, nangibang bayan si Emil, sumama sa German boyfriend niya. Minabuti ni Aries na mag focus nalang sa career at pamilya. Nadagdagan pa ang responsibilidad nito ng maghiwalay si Ana, ang nakababatang kapatid na babae at asawa nitong si Rowel.

Naging masakitin na si Mr. Galvez. Igigive up ni Aries ang career para mas mabantayan ang ama. Magiging saksi si Ana, sa mga sakripisyo nito sa buhay, mas maiintindihan na niya kung bakit sa ibang tao hinahanap ni Aries nag pagmamahal na dapat sana ay sa sariling pamilya makukuha. Magiging magkatuwang ang magkapatid sa pag alaga sa ama.

Isang araw binalikan si Ana ni Rowel, nagsisisi ito sa mga pagkukulang sa asawa, tatangapin niya ito dahil mahalaga na buo ang pamilya nya at iiiwan si Aries. Ilang linggo ang lumipas tuluyan na din siyang iiwan ng ama.

Para kay Aries, tuloy ang buhay kahit na mag-isa at walang katuwang sa buhay. Deep inside, may malaking puwang sa pagkatao niya. Marerealize nito na all his life ay namuhay siya para sa iba, mas pinahalagahan ang takot na sasabihin ng mga tao sa palibot niya.

Isang araw, habang nililinis niya ang kwarto ng mga magulang ay makikita siyang isang box sa may ibabaw ng tukador. Bubuksan nya ito, doon makikita niya ang diary ng ina at lahat ng mga recognition at medals niya nuong bata pa siya. Lahat tinago ng ina, proud pala ito sa kanyang mga achievements, di lang ipinaalam sa pangambang baka mapariwara ang buhay ng anak tulad ni Diana, ang nakababatang kapatid ng ina, isang journalist na dinukot noong panahon ng Martial Law.

Marerealize ni Aries na miss na niya ang magsulat. Pipilitin nitong manumbalik ang passion niya na magsulat.

Naging contributor siya sa isang newspaper. Isang araw, habang kinocover niya ang rally sa Mendiola, mapapansin nya ang isang buntis, nagpupumiglas hawak ng mga pulis kasama ang iba pang kasamahan nito, lalapit siya dito , may maaaninag siyang isang pamilyar na mukha sa may di kalayuan, si Henry. Mapag aalaman niyang namundok pala ito after graduation, at kasalukuyang may asawa at malapit ng maging ama. Mahal pa niya si Henry, pero tanggap niya na may ibang mahal na ito. Sa huling pagkakataon, tutulungan niya makatakas si Henry at ang asawa nito.

February 25, 1986, EDSA Revolution.

Makikita niyang muli si Henry na patuloy sa kanyang pakikibaka sa buhay pero di niya lalapitan ito. Habang ang lahat ay nagbubunyi sa paglisan ng pamilya Marcos at pagkamit ng bansa ng bagong kalayaan, lalayo si Aries sa karamihan, pakiramdam niya na nakalaya na din siya mula sa pagkakakulong sa kahapon...handa na siyang harapin ang bagong bukas.

---End---