**Working Title:** Tsekot **Batch 25**

**Written by:** Frances Rones **September 29, 2020**

**Storyline:**

Matapos manirahan sa ibang bansa ng limag taon, muling bumalik si Lea sa Pilipinas para sa Pasiyam ng kanyang yumaong ama na si Jerry. Pagkababa niya ng sakay na Grab, unang bumungad kay Lea ang naka park na auto ng kanyang ama. Lumabas ng bahay si Mama Sel, ang kanyang kasambahay mula pagkabata, para pagbuksan siya ng gate.

Inaayos ni Lea ang mga naiwang gamit ni Jerry. Habang isa-isa niyang kinakahon ang mga ito, nakita niya na may kahon na nakapangalan sa kanya na sulat-kamay ni Jerry. Kumatok si Mama Sel sa kwarto para kumustahin ang dalaga. Nauwi ang pagkukwento ni Mama Sel sa sinapit ni Jerry nang umalis si Lea pa-Canada. May tumawag kay Mama Sel sa cellphone - meron na gustong bumili ng kotse ni Jerry at kukunin na raw ito sa makalawa. Nalungkot si Lea dahil marami siyang magagandang alaala sa kotse kasama si Jerry. Nagmungkahi si Mama Sel na gamitin na muna ni Lea ang kotse at pasyalan ang ilang di malilimutang lugar ng mag-ama bago ito ihatid sa pagbebentahan.

Dinala ni Lea ang kahon kasama niya kung sakali magbago ang isip at handa na itong buksan. Unang pinuntahan ni Lea ang fastfood na madalas nilang kainan ni Jerry. Habang nasa daan, nagpatugtog ito ng cassette tape at biglang nag flashback sa 7 years old na Lea at sa late 30s na Jerry. Masayang kumakanta si Lea ng “Twinkle Twinkle Little Star” habang naka ngiti siyang pinakikinggan ng ama. Biglang may dumaan na nagbibisikleta sa harapan ng kotse nina Jerry kaya napa preno ito ng malakas. Na untog ang ulo ni Lea at walang tigil itong umiyak. Tumahan lang si Lea nung pumunta sila ni Jerry sa paborito nitong kainan. Nag-usap ang dalawa, inabutan ni Jerry ng stuffed toy si Lea at binati ng *“Maligayang kaarawan sa aking nag-iisang bituin.”*

Fast forward sa present, nag park si Lea sa tapat ng fastfood at dumungaw sa bintana. Convenience store na ito ngayon.

Sunod na pinuntahan ni Lea ang kapehan na madalas nilang tambayan ng ama. Natuwa ang dalaga na makitang running for business pa rin ito. Pagkapasok ni Lea, nag flashback sa 16 years old na sarili na seryosong kausap si Jerry. Ipinasusulat sa kanya sa notebook ang mga dahilan bakit dapat siya pag enroll-in sa fine arts. Nag didiskusyon ang mag-ama dahil ayaw ni Jerry sa kurso na gusto ni Lea. Pilit inilalaban ni Lea ang kagustuhan hanggang sa napapayag din niya si Jerry sa huli. Saktong magkayakap ang mag-ama tsaka dumating ang inorder ni Lea.

In present time, sinubukan order-in ni Lea ang kinalakihang coffee drink pero napagsabihan siya ng barista na matagal na nilang inalis yun sa menu.

Pagkalabas ni Lea sa kapehan, nakita niyang may lalakeng naka tambay sa harap ng kanyang kotse. Nilapitan niya ito at nagkagulatan ang dalawa. Masaya siyang niyakap ni Ram, pinsan niya sa side ni Jerry. “Kung di ko pa nakita itong kotse ni tito, di ko pa malalaman na nakauwi ka na pala.” Na kumbinse ni Ram na dumaan si Lea sa bahay nila para makita rin siya ng kanyang tatay, kapatid ni Jerry na si Rene. Habang nasa sasakyan ang dalawa, nakwento ni Lea ang pagdadalawang isip ibenta ang kotse at ang balak na pagbisita nito sa lugar kung saan huli niya nakasama ang ama. Na-ikwento rin ni Ram na tumira si Jerry sa kanila ng tatay nya at kung paano siya ang laging taga maneho kay Jerry dahil madalas ito mag lasing simula nung umalis si Lea. Nagpipigil si Lea magpakita ng emosyon sa pinsan.

Nadatnan ng magpinsan na nagkakape si Rene sa bakuran. Nagulat at natuwa si Rene na makita ang pamangkin. Napag usapan nina Lea at Rene si Jerry, ang naging buhay nito at ang pagkamatay. *“Ikaw ang liwanag ng buhay ng papa mo.”* Sa sandali na yun napag desisyunan ni Lea na hindi na ibenta ang kotse.

Kinaumagahan, nakita ni Lea na may kausap na tisay na babae si Rene sa sala. Pinakilala ito ni Rene kay Lea. Siya si Iris, ang dapat na pagbebentahan ni Lea ng kotse, at dating kalaguyo ng ama. Tulad ni Lea, mahalaga rin kay Iris ang kotse dahil madalas din sila mag roadtrip ni Jerry. Hindi pumayag si Lea sa gusto ni Iris kahit na gaano pa kataas ang offer niyang presyo sa kotse. Hindi naging maganda ang sagutan ng dalawa. Umalis na rin si Iris. Pero kasabay nito, narinig nina Lea na natangay din niya ang kotse. *“May duplicate ang puta.”* Sinabihan ni Ram na wag mag alala ang pinsan dahil alam niya kung saan nakatira si Iris. Nagsagawa ng plano ang magpinsan para mabawi ang kotse at makuha ang duplicate na susi kay Iris.

Kinagabihan, hinatid ni Ram si Lea sa kanto nina Iris. Wala yung kotse sa garahe. Bago pa maka alis si Lea para balikan si Ram, ay dumating din ang kotse pero iba ang nagmamaneho nito. Bumaba ang isang lasing na lalake. Patuloy na nagtatago si Lea sa dilim habang iniisip paano makuha ang susi sa lalake. Pagkapasok nito sa bahay ay dali-daling pumunta si Lea sa likod para makahanap ng papasukan. Nakita ni Lea saan nilapag nung lalake ang susi pero mas nahirapan itong kunin nang bumangon si Iris. Nagtatalo si Iris at ang boyfriend na si Pato dahil umuwi na naman itong lasing. Nakita ni Lea na ito ang kanyang pagkakataon para makuha ang susi. Sa kasamaang palad, nahuli siya nung dalawa. Naghabulan at nagbangayan ang tatlo bago nakasakay si Lea sa kotse. Hindi pa siya nakaka alis ay may biglag nagbasag ng salamin sa likod. May hawak na pipe si Pato at pinag papalo ang kotse ni Lea. Dumating si Ram para tulungan ang pinsan. Naka alis na rin si Lea.

Basag man ang salamin at medyo yupi ang likod ng kotse, nakarating pa rin si Lea lugar na huli silang magkasama ni Jerry. Binuksan ni Lea ang trunk para tingnan kung nandoon pa ang kahon. Kinuha niya ito at naglakad papunta sa dagat.

Flashback sa college graduate na Lea at kay Jerry. Makikitang galit at seryoso ang mukha ni Lea habang masayang masaya si Jerry na i-aabot ang graduation gift sa anak. Hindi tinanggap ni Lea ang regalo ni Jerry. Inamin ni Lea na alam na niya na may ibang kinakasamang babae ang ama. Dahil dito, napagapasiyahan ni Lea na sumunod na sa nanay niya sa Canada. Humingi ng tawad si Jerry at nagmakaawa sa anak na huwag siyang iwan, pero buo na ang loob ni Lea sa pag-alis nito.

Balik sa kasalukuyan, tahimik na umiiyak ang dalaga. Binuksan na niya sa wakas ang kahon na iniwan sa kanya ng ama. Sa loob ng kahon nakita niya ang stuffed toy na regalo sa kanya nung 7th birthday niya, notebook kung saan ipinasulat sa kanya ang mga dahilan bakit kukunin ang kursong fine arts, at ang graduation gift na hindi niya tinanggap.

Naka ngiting naglalakad si Lea pabalik ng kotse na wala nang bitbit na kahon. Dala niya ang stuffed toy at notebook sa isang kamay, habang ang kabilang kamay ay hinahawak-hawakan ang suot na kwintas na may pendant na bituin. Pagkasakay sa kotse ay binaba na niya ang bintana, nag play ng cassette tape, and drove away.