**RAINBOW BRIDGE Storyline**

**Lyndon Santos**

**23September 2020**

Ang kwentong ito ay tungkol sa isang aso na maaga naulila sa ina at lumaki na walang ama. Sa kanyang paghahangad na maging makapangyarihan (na ayon sa kanyang ina ay maaaring mangyari kapag nahanap niya ang kanyang ama), mapapagtanto niya na nasa pagpapatawad naroroon ang tunay na lakas at kapangyarihan.

Sa kanayunan kung saan maraming aso ang setting ng kwento. Sina Lila, at ang kanyang anak na si Papi ay mga alagang aso ng mag-asawang Anya at Guido. Hindi pinapalad na magka-anak ang mag-asawa dahil may deperensya ang very submissive na si Anya. Si Guido naman ay lasenggong bugnutin. Di niya matanggap na hindi sila magka-anak ni Anya.

Masayahing tuta si Papi nung kapiling pa ang ina. Sa litter, siya lang ang nabuhay. Siya si Super Survivor Papi the Puppy! Lagi siyang busog sa dodo at pagmamahal. Protektado siya laban sa mga elemento. Tinuturuan sya ni Lila ng mga magagandang asal tulad ng pagiging mapagbigay, magalang, at mapagpaubaya. Mahilig si Papi maglaro at magkunwari na superhero. May suot pa na kapa na parang si Superman! “Inay, ako ang pinakamakapangyarihang superhero at ipagtatanggol kita habambuhay!”, ang lagi niyang sinasabi kay Lila. Nakikita ni Papi ang ibang tuta na laging kasama ang mga tatay nila. Sa kabila ng pagmamahal ni Lila, di maalis na mainggit si Papi. Pansin ito ni Lila. “May tatay ka din”, sabi nya sa anak. “Di ko kailangan ng tatay dahil nariyan ka naman, inay. Ikaw lang ang mahalaga. Ikaw ang hero ng superhero!” Ganun na lang ang galit sa tatay na kahit kelan ay hindi nakita. Mapapansin na may sakit at pumapayat Lila. Isang araw mapapagalitan nito ang anak dahil mahuhuli niyang pinagkakatuwaan nito ang may kapansanan na si Bahag - kapitbahay nilang aso na parang halimaw sa laki pero pipi at hindi marunong tumahol. Dahil sa pagalit, lalong sasama ang pakiramdam ni Lila at mapapabilis ang pagpanaw. Bago mamatay magbibilinsiya kay Papi na maging mabuting aso. Malulungkot si Papi dahil hindi masalba ng powers niya ang ina. Sasabihin ni Lila na may tunay na kapangyarihan na makakamit si Papi kapag natagpuan niya ang kanyang ama. Sa kanyang pagpanaw, magiging master ni Papi si Guido.

Flash forward, malaki na si Papi. Suot pa din niya ang superhero cape niya. Tila namana ni Papi ang magagaspang na paraan ni Guido na syang nagpalaki sa kanya. Hindi siya friendly sa ibang aso. Kinimkim pala niya ang galit kay Bahag na para sa kanya ay dahilan ng pagkamatay ng ina. Ang tanging nakakasundo niya ay sina Butch (palibhasa ay sunud-sunuran sa kanya), at si Penny (hindi man niya aminin ay crush niya mula pagka-tuta). Marami na din ang naiinis kay Papi dahil sa kanyang gasoang at kayabangan pero hindi siya pinapatulan ng mga kapwa aso dahil kay Penny na pumapagitna.

Sa pagdaloy ng kwento, maya’t-maya masasaksihan ang hindi magandang pagtrato ni Guido kay Anya – sinisigawan o kaya binabato ng kung anu-anong bagay. One of many male chauvinist ways ni master Guido na kinalakihan at sinasang-ayunan ni Papi. Kapansin-pansin din ang din ang isang grupo ng aso na nagkukumpulan na para bang may pinapanuod sa isang awang sa pader. Mapapansin din ang dog house ni Bahag na yari sa pira-piraso at pinagtapal-tapal na yero at mga kahoy. Binakuran na nga, may hukay pa na malapad na hindi kaya lundagin ng asong ordinary ang laki. Alam mong ginawa para huwag lapitan at pasukin ninuman – perfect para sa isang social outcast na kagaya ni Bahag.

Isang araw, lalabas si Guido at Papi para magpahangin. As usual pagdidiskitahan na naman ni Papi ang ibang mga aso, lalo na si Bahag. Bu-bully-hin ni Papi. Walang kibo si Bahag. Umaamba na sasaktan na ni Papi pero aawat na naman si Penny. Maririnig na may magsasabi, “Huwag nyo na pansinin yan si Super Zero.” Susugurin sana si Papi ang nagsabi noon nang may biglang magsabi pa, “Ganyan talaga ‘pag lumaki na walang magulang. Pabayaan niyo na lang.” Masasaktan ang kalooban ni Papi.

Kinagabihan, hanging out si Papi at Butch. Sasabihin ni Papi na gusto niya mahanap ang tatay niya para mapasakanya ang kapangyarihan na binilin ng ina. Sa ganung paraan ay mapapatunayan niya na hindi siya Super Zero tulad ng sinasabi ng iba. Pero paano nga ba niya malalaman kung sino ang kanyang ama? Si Butch ang magbibigay ng suggestions. Diskarte number 1 –ang mag-imbestiga! Magtatanung-tanong sa mga kapitbahay. May mga leads na lalabas pero hindi conclusive.

Diskarte number 2 - hanapin ang similarities ni Papi sa mga lalakeng aso sa komunidad. Stealth mode lang. Pero ang mga traits ni Papi hindi sa isang aso lang makikita. Ang mga nakalap nila na impormasyon ay parang tumuturo papunta kay Bahag. Dahil dito, kinukumbinsi ni Penny si Papi na di na kailangan ang diskarte number 3 para maiwasan na ang pananakit sa iba. Ito kase ang Diskarte number 3 - awayin lahat ng lalakeng aso sa lugar nila. Ang hindi lumaban, malamang yun ang tatay nya kase naniniwala sila na walang magulang na gusto saktan ang sarili niyang anak. Ani Penny, sa halip na magkasakitan pa, baket hindi na lang komprontahin si Bahag para magkaalaman. Ngunit matigas si Papi. Gusto niya ituloy ang Diskarte number 3 para mabuhos na kay Bahag ang galit na matagal nang kinikimkim, mapatunayan sa iba na hindi siya Super Zero, at kasabay na din nito ang pagkumpirma sa pagkakakilanlan ng ama nya para mapasakamay na ang kapangyarihan na inaasam.

Iisa-isahin ni Papi ang pagharap sa mga kalalakihan. Napapagod at nabubugbog na din si Papi pero di susuko. Lahat, bagamat lumalaban sa kanya, ay natatalo in one way or another. At dahil pinapalagan sya, wala sa kanila ang ama nya, kung ang lohika ni Butch ang pagbabasehan.

Isa na lang ang natitira – si Bahag. Kahit di hamak na mas malaki si Bahag, hahamunin ito ni Papi. It’s payback time! Sa puntong ito, kumbinsido na si Papi na si Bahag nga ang kanyang ama pero gusto niya talaga itong saktan. Dog fight! Intense ang engkwentro nila. Kahit nasasaktan na si Bahag, di pa din sya lumalaban. Finally, lalabas na ang pangil ng dating malumanay na si Bahag. Akmang lalaban. Pero sa halip na magpadala sa emosyon, tatalikod na lamang siya. Tagumpay si Papi! Ramdam niya na nasa kanya na ang tunay na kapangyarihan at lakas. Kokomprontahin siya ni Penny, “Masaya ka na?” Maglilitanya si Penny. Mapapagtanto na ang mga inaasal niya ay hindi ayon sa mga tinuro ng mahal na ina – maaalala na ang kapangyarihan ay para ipagtanggol ang mga naapi at hindi para mang-api. Ang dramatic moment ay mapuputol dahil sa maririnig na mga kalabog mula sa loob ng bahay. Lasing na naman si Guido. Pagbubuhatan ng kamay si Anya. Susugod si Papi para ipagtanggol ang babae. Sisipain ni Guido si Papi at titilapon papalabas ng ng bahay. Laking gulat ng lahat nung tatahol si Bahag para protektahan si Papi mula kay Guido. Kakagatin niya ang salbaheng lalake sa binti. Mamamangha ang lahat ng mga aso sa nasasaksihan sabay kanya-kanyang tago! Ilalabas ang baril at hahabulin si Bahag na tatakbo pabalik sa kanyang lungga. Nung kakalabitin na ang gatilyo, lulundagin ni Papi ang pader at babagsak kay Guido. Masasalba ni Papi si Bahag pansamantala. Sapat ang oras para makahingi ng paumanhin si Papi kay Bahag bago ito tuluyang mabaril ni Guido.

Lilipas ang panahon. Wala na si Guido sa bahay. Wala na din si Bahag. Isang hapon, nag-iikot si Papi sa lugar nila matapos ang ulan. Pansin na masayahin at friendly na siya. Mapapadaan siya muli sa grupo ng aso na nagkukumpulan sa may pader. Makiki-usyoso na din siya. Mula sa butas ng bakod, may pinapanuod pala silang isang pares ng asong gala na nagkakastahan. Tawanan nang tawanan ang mga pilyo. Laking gulat ni Papi nung lumingon ang lalake. Aba, kamukhang-kamukha niya ito! Yun pala ang tatay nya. Bagamat matutuwa si Papi, wala na itong ibog sabihin sa kanya. Maglalakad si Papi at Penny patungo sa pilapil. Kumakawag ang mga buntot na sasaksihan ang isang napakagandang bahaghari.

-end-