**Love You Til’ Dawn**

Mark Joshua Hagosojos

Si Lolo Ark ay isang 80 anyos na lalaking walang ibang hiling o minimithi sa buhay kundi ang mapatawad ng kanyang dating irog na si Lem, isa ring lalaki. Noong kabataan nila sila nagkakilala. Madalas silang pumunta sa dagat na malapit sa kanilang lugar. Nagbibigay ito sa kanila ng kapanatagan at kasiyahan. Mahilig silang making sa hampas ng alon, lumanghap ng sariwang hangin, at hinding hindi naman nila palalagpasin ang panoorin ang paglubog ng araw sapagkat iyon ang kanilang paboritong tanawin. Mahilig din sila sa mga hayop tulad ng aso at pusa gayundin ang mag uli sa parke at kung saan-saan lakad man o nakasakay sa sasakyan. Bagama’t lahat tayo ay may kani- kaniyang kahinaan at kamalian sa buhay na mahirap itama. Ganoon din si Ark, madalas ay nakagagawa siya ng mga bagay na hindi gusto ni Lem. Ayaw man niya ngunit hindi niya mapigilan ang kaniyang sarili. Lahat ng pwedeng gawin ay ginawa niya upang maging karapat dapat siya para kay Lem. Mahal na mahal ni Ark si Lem. Ngunit dahil sa likas na kahinaan ni Ark ay madalas silang nagtatalo at nagaaway. Madalas na nagagalit sa kaniya si Lem. Naniniwala si Ark na ang ating kapareha ay dapat na tulungan tayong makaahon sa dilim ng kahapon sapagkat ito ang dapat gawin ng magkapareha para sa isa’t isa. Ngunit tila hindi ito kayang tanggapin ni Lem. Hanggang isang dapithapon ay sinukuan at nakipaghiwalay si Lem kay Ark doon sa paborito nilang tagpuan.

Bagama’t umaalis ang isang tao sa ating buhay. Hindi naman natin masasabi kung ito ba ay may kakayahan pang magbalik. Lubos man nasaktan si Ark ay pinagpatuloy niya ang kaniyang buhay umaasang balang araw na sila’y muling magkita. Nakakilala siya ng babaeng nagpatibok ng kaniyang puso at ito’y kaniyang pinakasalan. Sa paglipas ng panahon hindi parin maalis sa puso’t isipan ni Ark si Lem. Lubos na pangungulila ang kaniyang nararamdaman. Tinatago tago niya ito sa kanyang asawa at inilalabas nalamang niya ang kanyang nararamdaman sa mga alagang hayop na Pusa at Aso. Gayundin sa pagtugtog ng gitara. Hanggang dumating ang araw na unti unti niyang naalala ang lahat ng kanilang maliligayang araw at nagsimula itong magbigay ng kagustuhan sa kaniyang puso na kailangan nila na muling magkita. Hanggang isang araw ay nawala ang kaniyang pusa na pinagalan niya sa dating nobyo na si Lem. Hinanap hanap niya ito dala ng katandaan ay tila ba nawawala siya sa kanyang sarili. Pakiramdam niya na sa pagkawala ng kaniyang pusa ay muling nawala si Lem. Dahil dito ay hinalughog niya ang kaniyang lumang kahon kung saan nakatago ang kanilang mga larawang punit-punit na napunit pa noong mga panahong hindi sila magkasundo. Sa tagal ng pagkikim ng nararamdaman ay niyakap niya ito at napaiyak sa sobrang lungkot. Nakita siya ng kaniyang asawa ngunit minabuti nalamang nito na hayaan si Ark.

Ang kwento ni Ark at Lem ay nagpapatunay na hindi nasusukat ang pag-ibig upang magiging karapat dapat sa pamamagitan ng ating mga gawi bagkus ay sa tunay na nararamdaman ng ating puso. Lahat tayo ay may pinapasang Krus sa araw araw. At ito ay dapat nating pagtulungang buhatin. Kaya naman isang araw sa palengke sumama si Ark sa kanyang asawa na si Joanna. Doon ay hindi inaasahan ni Ark na muli niyang makikita si Lem sa loob ng 50 taon. Mabilis itong nawala kung kaya’t hinabol niya ito ngunit tila may pilit naglalayo kay Lem. Hanggang sa paghabol ni Ark ay natalapid siya. Agad naman siyang nilapitan ng kanyang asawa. Bagama’t alam na ni Joanna ay hindi ito nagalit o nagisip ng masama. Mahal niya si Ark kung kayat mahal din niya ang tinanggap niya ito ng buong puso. Tinulungan ni Lola Joana na mahanap ang dating nobyo ni Ark. Ngunit pilit silang tinataboy ng pamilya nito. Hanggang isang araw ay hindi na napigilan ni Lem ang kaniyang sarili at nagpumilit itong makapasok sa tahanan ni Lem. Sa pagpasok ay aksidente siyang naitulak ng isang kapamilya ni Lem. Napahagulhol siya at sinabing nais lamang naman niyang humingi ng tawad at malaman kung napatawad naba siya nito. Ngunit sa kanyang pagkakadplak ay maybiglang lumapit sa kanya. Ang nawawala niyang pusa na si Lem. Pagapang na nilapitan niya ito ngunit bigla itong tumakbo papasok sa bahay Likod ng bahay nila Lem. Sinundan niya ito. Pinipigilan pa siya ng pamilya ngunit tila wala itong nakinig. Pagdating sa likod bahay ay duon niya nakita si Lem. Nakaupo at tila malayo ang tanaw. Halong saya at lungkot ang kaniyang naramdaman. Biglang nagulat si Lem ng Makita niya si Ark. Dali daling nag yakap ang dalawa. Ngunit pagkatapos magyakap ay biglang nagtanong si Lem “Teka, sino kanga ulit?”. Dito na niya nalaman na mayroon ng sakit si Lem sa utak at madalas itong nakakalimot. Dahil dito ay minabuti ni Ark na ipasyal si Lem sa dati nilang puntahan at hanggang sa dalahin niya ito sa paborito nilang lugar at panahon - dapithapon sa tabi ng dagat. Bagamat hindi siya makilala ni Lem dahil sa sakit. Sila naman ay muling nagkausap. Dito ay natanggap ni Ark ang kapatawaran mula kay Lem. Niyakap niya ito at dito ay pinatunayan ni Ark na sa kabila ng madilim na kahapon, wala siyang ibang masamang hangarin kay Lem. Minsan kailangan lamang talaga pagtulungan na pagtulugan pas-anin ang krus ng bawat isa. Kailanma’y hindi magiging solusyon ang pride bagkus ay nagreresulta pa ito sa tuluyang pagkasira ng relasyon. Piliin natin ang magpatawad upang ang oras natin ay di masayang. Kasabay ng kapatawaran ay kasabay din ng paglubog ng araw.