**Ngiti ni Oweng**

(Batch 26) Oct 21, 2020

**Writer:** Ruffa Kathriss A. Gutierrez / **Phone**: 09661505052 / **Email:** ruffakathriss@gmail.com

**Genre:** Real life (Suspense and Reveal)

**Film type:** Full-length film

**Main Characters**

**Chabebang**- (70 yrs old)

**Oweng**- (12 yrs old)

**Logline**

*Si Chabebang ay isang lumpong matanda na itinakwil ng anak. Dala-dala ang kanyang saklay, nagpalaboy-laboy s'ya sa lansangan. May nakilalang s'yang bata at ikinuwento ng bata ang kanyang buhay may sakit at buhay ng isang ulila. Naantig ang puso ni Chabebang na kupkopin at pinangakong tutulongan n'yang gumaling ang bata. Nag-alala si Chabebang ng malamang pinagmamalupitan ng tagapag-alaga ang bata. Sa huli, nalaman n'yang may problema sa pag-iisip ang bata at isang wanted child ng DSWD. Magkikita pa kaya silang muli? Tutuparin pa ba ni Chabebang ang kanyang pinangako? Itutuloy pa ba ni Chabebang ang pagkupkop sa batang baliw?*

**Storyline**

Nagkaroon ng sunog sa pabrika na pinagtatrabahuhan ni Chabebang sa Manila. Tinamaan siya sa paa na naging sanhi ng kanyang pagkalumpo. Matapos gumaling, bumalik na may dala-dalang saklay si Chabebang sa anak, na nasa Probinsya. Labing limang taon na silang hindi nagkikita at ang anak niya'y may sarili ng pamilya.

Nagnakaw ng pera ang apo sa kanyang mga magulang at ibinintang ang nawawalang pera kay Chabebang. Ang manugang naman ay kampi sa anak. Naniwala ang kanyang anak sa asawa at pinalayas ang ina sa kanilang tahanan.

Gamit ang saklay ay nagpalaboy-laboy sa lansangan ang matanda at humihingi ng limos sa kung sinu-sino. May batang lumapit sa kanya para ibahagi ang tinapay na dala nito at sila’y nagkwentohan.

Naantig ang puso ng matanda para sa bata. Kinuwento niyang siya’y may sakit at silang dalawa ng kanyang bunsong kapatid ay ampon sa isang malupit na pamilya. Naawa si Chabebang at pinangakong tutulongan n'yang gumaling ang bata at makalaya sa higpit ng tagapag-alaga.

Kahit nahihirapang maglakad si Chabebang ay sumama s'ya sa bahay ng bata para kausapin ang kanyang tagapag-alaga. Mabuti ang pakikitungo ng tagapag-alaga kay Chabebang at sinabing hindi na ito uulitin pa. Sa huli, napansin niyang magkasing laki ang bata at ang tagapag-alaga n'ya.

Nagbenta ng kandila sa simbahan si Chabebang. Dahil malapit ang simba sa bahay ng bata at malapit sa purok house na ginawa niyang pansamantalang tuloyan. Pinapalibutan ito ng kanal na umaabot 6 ft. ang taas. Bibihirang bisitahin ng mga nakatira sa malapit dahil delikado ang pagbabagsakan ng mga bato sa baba ng kanal.

Bumili ng kandila ang tagapag-alaga ng bata. Nakasuot ito ng itim na damit. Nagtaka si Chabebang na hindi n'ya kasama ang bata na noo'y nakikita n'yang nagdadasal sa simbahan mag-isa. Lumipas ang mga araw pero hindi na n'ya napapansin ang bata, kaya minabuti n'yang dumalaw sa bahay nito. Nakasara ang mga bintana at pinto ng bahay. Kaya nagdesisyong matulog sa tabi ng bahay nang gabing 'yun. Dahil gusto niyang makita ang bata kahit sandali lang.

Madaling araw ay nagising si Chabebang sa umaalingasaw na amoy na hindi n'ya alam kung saan nagmula. Naiwan n'ya ang kanyang saklay at agad nagpagapang tungo sa likod ng bahay para makatakas sa nakakasukang amoy. Pero, mas lumalakas ang amoy at laking gulat n'ya ng may nakita s'yang tao na may tinatabunan sa poso-negro gamit ang pala. Kumikinang ang pala dahil sa sinag ng buwan, nakita n'yang nakasuot ng itim na damit ang taong may hawak nito ngunit, hindi maaninag ang kanyang mukha dahil sa dilim. "Hoy! Anong ginagawa mo d'yan?" sita ni Chabebang.

Binitawan ng tao ang pala at agad tumakbo papasok ng bahay. Nag-usisa si Chabebang. Nakita n'ya ang mga patak ng dugo. Nag-alala s’ya sa bata kaya pumasok s'ya sa loob ng bahay. Nakita rito ang wisik at mga patak ng dugo sa paligid. May tao sa loob na nagbibihis ng panibagong damit, na s'yang nakita n'ya kanina sa labas. "Hoy!" sigaw ni Chabebang. Lumingon ito sa kanya, bumungad ang mukha ng bata.

Nanlilisik ang mga mata nito, nakangiti at may hawak na parang bola na binalotan ng itim na damit. Ngiting walang pinagsisihan, matang handang pumatay ulit. Tumakbo ang bata papalapit kay Chabebang. Natakot s'ya at nagpagapang papalayo sa bata. Pero dahil lumpo at wala ang kanyang saklay ay naabutan s'ya nito. Lumuhod ang bata sa harap ni Chabebang. Hinimas ng bata ang dala-dalang n'yang bagay na nakabalot sa itim na damit. Natatakot si Chabebang pero naaawa s'ya sa bata. Nag-aatubili mang humawak sa balikat ay sinubukan n'ya pa rin dahan-dahan. Tumingin ang bata ng paawa sa kanya, ngumiti ng pilit saka inilapit sa harap ni Chabebang ang hawak nito.

Binuksan paunti-unti ni Chabebang. Bumungad ang mukha ng tagapag-alaga na nakanganga, may hiwa sa pisngi at putol ang dila. Humarap s'ya sa bata at sinabi n'yang "Malaya na ako." Umiyak si Chabebang "Bakit mo 'to ginawa?".

(FLASHBACK) Nakita ng bata na pinagmamalupitan ng tagapag-alaga ang kanyang bunsong kapatid. Kinagabihan ay may binabaon sa poso-negro ang kanyang tagapag-alaga. Nang gigisingin nya ang kanyang bunsong kapatid ay napansin n’yang nawawala ito. Matapos ang pagbaon ay hinukay ng bata ang poso-negro at bumungad sa kanya ang kamay ng kanyang bunsong kapatid.

Pansamantalang tumira sina Chabebang at ang bata sa purok house para tumakas. Mga ilang araw ng hindi ma-contact ng mga kamag-anak ang tagapag-alaga. Minabuti nilang i-report sa awtoridad na missing person case.

Nagkaroon ng imbestigasyon sa bahay ng tagapag-alaga at nalamang may ibinaong mga katawan ng mga tao sa poso-negro, nakita ang saklay sa gilid ng bahay at ang putol na ulo ng tagapag-alaga sa loob ng bahay. Hinahanap ng mga awtoridad ang bata na inaalagaan ng tagapag-alaga at ang taong nagmamay-ari ng saklay. Hanggang umabot sa puntong naabotan ng mga awtoridad ang isang matanda at bata sa purok house.

Naalarma si Chabebang sa biglang pagpasok ng mga armadong awtoridad. Lumapit s'ya sa bata para protektahan ito, dala-dala n'ya pa ang kutsilyong gamit panghiwa ng gulay. Ipinaliwanag ng awtoridad na dapat dalhin ang bata sa DSWD at magpaliwanag si Chabebang sa prisinto tungkol sa karumal-dumal na krimeng naganap sa bahay ng tagapag-alaga. Hindi pumayag si Chabebang, sumisigaw ito na ayaw n'yang ibigay at aalagaan n'ya ng mabuti ang bata.

Biglang hinila ng bata ang kutsilyo na hawak ni Chabebang at kunyaring aakmain ng saksak ang matanda. Nagulat si Chabebang. "Magtiwala ka sa'kin, Ina." bulong n'ya kay Chabebang. "Wag kayong kikilos ng masama. Kun'di sasaksakin ko ang matandang 'to!" babala ng bata sa mga armadong awtoridad.

Naalarma ang mga awtoridad at bumunot ng baril. "Umalis kayo sa daan! Gusto kong makaalis dito." Hinayaan nilang makalabas ang bata kasama ang hostage. Lumakad ang bata papalapit sa kanal. Ang isang awtoridad ay lumapit ng bahagya sa biktima, naalarma ang bata kaya biglang dinikiit n'ya sa leeg ng hostage ang kutsilyo.

Sa paningin ng isa sa mga awtoridad ay sinaksak ng bata ang matanda kaya pinaputokan n'ya sa kamay ang bata. Ngunit, sinangga ng matanda ang bala ng baril at tumama sa dibdib. Nawalan ng balanse ang bata kaya't nahulog sila sa kanal. Unang tumama sa bato ang ulo ng matanda samantalang yakap n'ya naman ang bata. Galos lang sa paa ang natamo ng bata dahil ang binagsakan n'ya ay ang katawan ng matanda.

Umiyak ang bata at niyakap si Chabebang. Mga ilang minuto lang ay dumating ang rescue team para iligtas ang bata. Ayaw n'yang lumapit sa rescuer at pinipilit manatili sa mga braso ng walang buhay na katawan ni Chabebang. Pinilit ng mga rescuer na kunin ang bata kahit na nagpipigil at nilalabanan sila nito.

Dinala nila ang bata sa DSWD para gamutin, pakainin at pag-aralin. Mga ilang buwang walang gana sa buhay ang bata. Hindi s'ya nakikihalubilo sa iba pang mga batang kaedad n'ya. Lalabas sa kuwarto, kakain, maglilinis, at magpapagamot. Saka uulitin ang sirkulo ng kanyang buhay.

Isang araw ay may nakita s'yang batang may saklay. Naalala n'ya si Chabebang kaya sinundan n'ya ito. Nakita n'yang masayang naglalaro ng kandila ang batang may saklay. Nanunuod lang s'ya, hanggang sa nagkasalubongan sila ng tingin. Umiwas s'ya ng tingin at umupo sa sulok. Habang ang batang may saklay naman ay lumapit sa kanya. "Hi, ako si Jane. Gusto mo bang maglaro?" anyaya ng batang may saklay. Tumingin s'ya sa saklay, tumingin sa kandila at tumingin sa mukha na nakangiti sa kanya. "Oo, ako nga pala si Oweng." sagot n'ya. Sabay ngiti bahagya. Masaya silang naglalaro ng kandila. Sa unang pagkakataon ay ngumiti si Oweng, hindi dahil sa pagpatay ng isang tao kun'di ang pagpatay ng kandila. Dahil ngayon araw ay panibagong simuka ng kanyang normal na buhay bilang isang bata.