**Nth Migration O Ang Walang Katapusang Paglisan (Drama)**

**Ace Castillo - Batch 25 - 08202020**

**Logline:**

Nais isalba ng pamilya ang palubog ng band rehearsal studio ng kanilang ama.

**Storyline:**

1999 Maynila. Nagaantay si **FREDERICO MENDEZ**, 22 sa tapat ng fast-food store. Tinapik ni **CATHERINE MENDEZ**, 17, crew, ang kasamahan na siya ay aalis na. Agad pupunta sa likod at nagpalit ng damit. Pupuntahan ang kapatid at sabay maglalakad tungo sa kabilang mall. Titigil sa tapat ng isang ATM machine at titignan ang pumasok na sweldo. Nakatayo si **GLORIA MENDEZ**, 72, Fixer at lola ng dalawa at agad lalapitan ng mga apo sa labas ng music store kung saan naghihintay ang matanda. Nakikinig ang tatlo sa demo ng attendant at manghang pinagmamasdan ang multi-track tape recorder.

Nagpapang-buno si **GENER MENDEZ**. 55, may-ari ng studio, sa isang miyembro ng banda. Dumuduguo ang kamay marahil sa basag na cymbals na kanyang hawak. Aalis ang banda ng makasalubong ng magkapatid, mamasdan ang magulong gamit sa loob habang binabalik sa ayos ng ama.

Ang mga maletang nakalatag sa sahig ay pinupuno ng mga damit ng magkapatid habang nakatingin ang malungkot na si Gener. Ang kanilang ticket at passport paalis ng bansa ay isinilid ng huli.

Nakabihis at tila dala-dala ang mga ibat-ibang papeles, maagang aalis si Gina at lalakad tungo sa talyer. Malayo pa lang ay sinalubong na ito ng mga karatula at protesta ng mga jeepney drivers. Siyang pagkolekta niya sa mga papeles, I.D. at bayad.

Palipat-lipat ng window si Gloria sa loob ng isang opisina, hawak ang mga papeles at ibat-ibang I.D. ng mga nagpapalakad ng mga rehistro ng jeep ay agad iaabot ang mga requirements sa kaibigang empleyado ng LTO.

Makakasalubong ni Fred ang isang grupo na kamakailan ay nakaaway ng kanyang ama, palabas ng studio, susunod si **DAR VILLEGAS**, 38, may-ari ng bagong studio. Magpapatulong magbuhat ng gamit, sabay papasok ang dalawa. Ibaba ang gamit sa tabi ng mahabang sofa, papasok sa studio at bubungad ang malawak na lugar. Malambot at hindi pudpod ang carpet na kasing kulay ng makulimlim na dingding. Ang naglalakihang amplifiers at speakers ay nakapatong sa mismong matibay na lalagyan, drum set na bagong-bago at napapalibutan ng mga kumikinang na cymbals. Dadamputin ni Dar ang gitara na kagagamit lang, papasok sa katabing kwarto at ipapasok sa lalagyan kasama ng iba pa. Andito sa loob ang mga consoles, mixers at iba pang digital na equipment na ginagamit ni Dar. Tutulong si Fred sa kung ano man ang ipagawa at tuwang-tuwa naman ito na tila may natutunan. Saka aalukin ni Dar na magtrabaho sa kanya.

Iaabot ng isang kaibigan ang pera at bentang ticket kay Fred habang busy sa pag tatak ng mga pumapasok sa loob ng Mayric's. Naka-ilang banda ang tumutugtog ay puno pa rin ng tao sa loob. Sa bawat benta at remit ni Fred ay siya ring imbita sa studio ng ama.

Puno at maraming tao sa fast-food restaurant, mahaba ang pila, isa-isang inaasikaso ni Cath. Tatanggalin nito ang suot na apron saka maglolog-out. Agad naman itong sasaluhin ng kasama. Maghihintay sa tapat ng music store ang magkapatid.

Nakaupo si Gina sa loob ng presinto. Nakalatag sa lamesa ang mga papeles ng mga jeepney driver at pera.