**STUDENT:**

Christian C. Umali

**WRITING EXERCISE**

**LESSON 1**

**Awtopsiya sa Bangkay ni Mayor**

Sa morge, makikita natin ang nakahigang bangkay. May nakataklob na kumot dito. Mapapansin natin ang lalaking nasa mid. 50’s, abala sa pagsusuot ng medical gloves at mask. Siya si Dr. Perez. Sisenyasan n’ya ang lalaking nasa above 20’s ang edad, si Edward, ang apprentice/estudyante n’ya, na abala sa pag-aayos ng mga gamit para sa autopsy.

Edward: Prof. sa tingin mo, ano kayang ikinamatay ni mayor?

Dr. Perez: Ang sabi sa crime scene, nakita raw yung bangkay sa may basurahan. Nakabalot sa sako. Well hindi pa malinaw.

Edward: Grabe prof. no? iba na talaga yung panahon ngayon, ang alam ko lang kasi sa mga ginaganito, mga low class lang na criminal. Aba, pati pala mayor ano? ayos din!

Hindi kikibo ang doktor. Tatanggalin lang nito ang puting tela na nakataklob sa bangkay. Bubungad sa kanila ang namumutlang hitsura ng mayor. Lalapit dito si Edward.

Edward: E prof., mukhang hindi pa nagtatagal yung pagkamatay ni mayor ah… parang mga tatlo o limang oras pa lang ito ah…

Hindi ulit kikibo ang doktor. Kukuhanin lang nito ang pen para markahan ang katawan ng bangkay. May mapapansin naman si Eward dito.

Edward: Saka prof. wala man lang kagalos-galos yung katawan ni mayor oh… tingnan mo. Parang natulog nga lang e.

Dr. Perez: (habang minamarkahan ang dibdib ng mayor) Nakakapagtaka. Ang alam ko, wala namang kinalaman sa droga si mayor. Malinis naman ang pamamahala n’ya. Walang bahid ng korapsyo. ‘Yon yung sabi nila.

Edward: So hindi tokhang?

Dr. Perez: Hindi. At yun yung aalamin natin. Bakit namatay si mayor. Well makikita naman sa autopsy kung anong ikinamatay n’ya e.

Edward: kung sa bagay. Pero alam n’yo po prof., hindi ako naniniwala na malinis si mayor e. Wala naman talagang malinis na tao e. Aba lalo na kung politiko. Kahit pa sabihin natin na mala-santo na sa pagtulong yung ginagawa nilang kabutihan, naku! Duda pa rin ako sa kanila. Saka ultimo santo nga, may itinatago ring baho, sila pa kaya?

Parang walang naririnig si doktor Perez, abala pa rin ito sa pagsukat ng linyang minarkahan sa katawan ng bangkay.

Edward: saka hindi naman gagawan ng katarantaduhan ‘yang si mayor kung wala s’yang inaargabyado e.

Dr. Perez: Hay nako, sige na. Tumigil ka na at iabot mo na lang sa ‘kin yung scalpel.

Edward: Sabi ko nga po prof. hehe. Sorry po.

Kukuhanin ni Edward ang scalpel at ibibigay ito sa doktor.

-Wakas-